Peter Christensen (V), 2003-05-09:
Einstein sagde engang, som den kloge mand han var, at det sværeste at forstå i hele verden er indkomstskatten.
Ja, selve udregningen kan for mange være svær at forstå, men som skatteyder i Danmark er det tilmed også svært at forstå, hvorfor skatten skal være så høj.
Men endelig kan de skatteplagede danskere se frem til en ny kurs i dansk skattepolitik.
På dagsordenen er nemlig et lovforslag om de første reelle og ægte skattelettelser i 30 år.
Jeg er stolt over på Venstres vegne at udtrykke støtte til de historiske skattelettelser.
Det kommer nu til at koste mindre at arbejde, og skatteyderne får mere ud af deres egen indsats.
For en gangs skyld gives danskerne mere frihed og ikke mindre frihed.
Økonomisk frihed til selv at definere, hvad den enkelte værdsætter og prioriterer.
En ny kurs, hvor vi i højere grad tror på den enkelte.
En kurs, hvor danskerne får mere selvbestemmelse over egne penge.
En kurs, hvor vi har nået grænsen for, hvor meget staten skal have af det, vi tjener.
Der er tale om reelle skattelettelser på hele 9,6 mia. kr.
Ikke de sædvanlige såkaldte skattereformer, hvor der gives med den ene hånd og tages med den anden.
Reformer, hvor skatteyderne altid har tabt, og statskassen vundet.
Det er slut nu.
Med skattestoppet som udgangspunkt for skattelettelser så vinder skatteyderne altid.
Nu gennemfører vi reelle skattelettelser, hvor der bliver mere tilbage til de mennesker, der arbejder.
Der er to dele i lovforslaget.
En del, der sikrer, at det bedre kan betale sig at arbejde og yde en ekstra indsats, og en anden del, der sikrer, at det bedre kan betale sig at gå fra ledighed og i arbejde.
I alt lettelser, som vil få en positiv effekt på den samlede beskæftigelse.
Venstre vil ikke love mere, end vi kan holde, og vi vil holde, hvad vi lover.
Vi lovede danskerne skattestop, og det har de fået.
Ingen nye skatter og afgifter i nu 529 dage.
Vi lovede at arbejde for skattelettelser, og de kommer nu.
Vi holder, hvad vi lover, og det er nyt i dansk skattepolitik, hvor der ellers ikke har manglet løfter om både det ene og det andet de sidste 30 år, men hvor resultaterne altså er totalt udeblevet.
Bedømmes på, at 900.000 færre fremover skal betale mellemskat.
Bedømmes på, at det bedre kan betale sig at yde en ekstra indsats både uddannelses- og arbejdsmæssigt.
Bedømmes på den skatterabat, vi giver til alle folk i arbejde.
Et fradrag, som gives til høj som lav.
Der er simpelt hen større gevinst ved at gå fra offentlig, passiv forsørgelse til selv at tjene sine egne penge.
ganske enkelt ikke har kunnet betale sig at arbejde, når skat, transport og børnepasning er betalt.
Det er og har
altid været uacceptabelt.
Det skal altid kunne betale sig at arbejde, og med lovforslaget bliver man nu i højere grad belønnet for at være en del af arbejdsmarkedet.
Aldrig er skat blevet diskuteret så meget, og aldrig har der været så mange bud fra partierne, som vi har set det sidste års tid.
Også senere i dag skal vi diskutere et udspil.
Men fælles for dem alle er, at de minder om den skattepolitiske virkelighed, vi har set de sidste 30 år.
Mange fugle på taget, men ingen i hånden, hverken fugl eller penge.
Men lad mig da bare sige, at én ting er, hvad man siger, når man er i opposition, og det er fint nok, men langt vigtigere er, hvad man reelt gør, når man har muligheden for at ændre noget.
Derfor skal vi politikere da også i langt højere grad bedømmes på, hvad vi gør, end hvad vi siger.
Vi behandler et lovforslag om de første reelle skattelettelser i 30 år.
Et skridt mod mere økonomisk frihed til den enkelte, og derfor er det med den største fornøjelse, at Venstre kan stemme for lovforslaget.
Til SF: Diskussionen omkring beskæftigelsesfradraget bliver gjort til en stor afsløring: Hvis man ikke er en del af arbejdsmarkedet, så får man ikke del i beskæftigelsesfradraget.
Uden at det sådan bliver den store afsløring, så vil jeg da gerne være med til at bekræfte, at det jo er situationen. Vi har ønsket at målrette det fradrag til mennesker, der er på arbejdsmarkedet, sådan at det i højere grad kan betale sig at yde en indsats.
Der er alt for mange mennesker, for hvem gevinsten ved at stå op om morgenen og tage på arbejde er for lille; der er over 200.000 danskere, som tjener under 500 kr. mere om måneden ved at stå op hver eneste dag.
Det synes jeg er for lidt, og der er det her et skridt i den rigtige retning.
Så ville jeg da sige, at det der med, at det så kun er folk på arbejdsmarkedet, der får glæde af skattelettelserne, jo er isoleret set, for det her er jo også en diskussion om hønen eller ægget, at der er nogle initiativer, der skal sættes i værk, for at vi lever op til 2010-målsætningen.
Men det er jo også for velfærdens skyld.
For alle de mennesker, der modtager støtte fra det offentlige, er det jo nødvendigt, at vi netop også gør de her skattelettelser og mange andre ting, for at vi kan bevare den velfærd.
Så jeg synes sådan set, at tingene hænger smukt sammen, og at man derfor ikke kan sige, at de her skattelettelser ikke er for alle, for det er de faktisk.
Hr. Anders Samuelsen funderer lidt over, om han kan få råd til at købe en Ferrari.
Nu er hr. Anders Samuelsen medlem af Folketinget og især valgt for De Radikale, så jeg ville være meget varsom med ud fra den forudsætning at købe en Ferrari.
Ellers vil jeg sige om skattestoppet, at det jo også blev kritiseret af visse økonomer, fordi der ikke var en tro på, at vi kunne leve op til vores egne løfter om at overholde skattestoppet.
Det gjaldt også skattestoppet.
Vi har holdt skattestoppet, og derfor er forudsætningen for at kunne have en lav vækst og dermed hele forudsætningen for de her skattelettelser fuldt til stede.
Og jeg er sikker på, at nogle af de økonomer, der har været betænkelige, fordi de kunne deres historie, ikke er så betænkelige længere, for de kan se, at der simpelt hen føres en anden økonomisk politik i det her land nu, en politik, hvor man faktisk kan styre udgifterne og indtægterne.